ຍີ່ປຸ່ນໂຈະ ການປະຕິບັດງານ ຟື້ນຟູນໍ້າເສຍ
ການປະຕິບັດງານ ຟື້ນຟູນໍ້າເສຍ ທີ່ມີກຳມັນຕະພາບລັງສີ ຢູ່ໂຮງໄຟຟ້ານິວເຄລຍ Fukushima ໄດ້ຖືກໂຈະຊົ່ວຄາວ
ຜູ້ດຳເນີນກິດຈະການໂຮງງານໄຟຟ້ານິວເຄລຍ Fukushima ທີ່ໄດ້ຮັບຄວາມເສຍຫາຍ ຂອງຍີ່ປຸ່ນໄດ້ໂຈະຂັ້ນຕອນເພື່ອເຮັດໃຫ້ນໍ້າທີ່ມີກຳມັນຕະພາບລັງສີ 110,000 ໂຕນກາຍ ເປັນນໍ້າທີ່ສະອາດບໍ່ມີສານພິດເຈືອປົນ ເຈົ້າໜ້າທີ່ຂອງບໍລິສັດໄຟຟ້າໂຕກຽວຫຼື TEPCO ກ່າວໃນວັນເສົາມື້ນີ້ວ່າ ການປະຕິບັດ ງານໄດ້ຢຸດຕິລົງພຽງ 5 ຊົ່ວໂມງ ຫຼັງຈາກລະບົບທຳຄວາມສະອາດນໍ້າ ໄດ້ເລີ່ມລົງມືດຳ ເນີນການ ເຈົ້າໜ້າທີ່ບໍລິສັດ TEPCO ເວົ້າວ່າ ທາດ cesium ອັນເປັນພາກສ່ວນຂອງລະບົບທຳ ຄວາມສະອາດທີ່ດູດເອົາກຳມັນຕະພາບລັງສີນັ້ນ ໄດ້ບັນລຸຂີດຄວາມສາມາດແລ້ວ ແລະ ຈຳເປັນຕ້ອງໄດ້ມີການປ່ຽນໃໝ່ ໄວກວ່າທີ່ໄດ້ຄາດໝາຍໄວ້ ໂຄສົກຂອງບໍລິສັດ TEPCO ກ່າວຕໍ່ກອງປະຊຸມນັກຂ່າວໃນວັນເສົາມື້ນີ້ວ່າ ສາເຫດ ຂອງບັນຫາດັ່ງກ່າວພວມໄດ້ຮັບການສຶກສາເບິ່ງຢູ່ແລະໂຄສົກບໍ່ໄດ້ແຈ້ງໃຫ້ຮູ້ວ່າເວລາ ໃດການປະຕິບັດງານຈຶ່ງຈະເລີ່ມຄືນໃໝ່